নিউজডেস্ক, বাংলাদেশনিউজ২৪x৭.কম  চাঁপাইনবাবগঞ্জের শিবগঞ্জ উপজেলার মাসুদপুর সীমান্ত থেকে শুক্রবার ভোরে মোহাম্মদ কালু (২৫) নামের একজন বাংলাদেশীর লাশ উদ্ধার করা হয়েছে। তিনি ভারতীয় সীমান্তরক্ষী বাহিনীর (বিএসএফ) গুলিতে নিহত হয়েছে বলে বিডিআর জানিয়েছে।  বিডিআর জানায়, নিহত কালু গরু ব্যবসায়ী। বৃহস্পতিবার রাতে গরু নিয়ে পারাপারের সময় বিএসএফের গুলিতে তার মৃত্যু হয়। গতকাল ভোরে  চারটার দিকে এলাকাবাসী সীমান্ত এলাকায় তার লাশ পড়ে থাকতে দেখে উদ্ধার করে। পরে পুলিশ লাশটি শিবগঞ্জ থানায় নিয়ে যায়।  ৩৯ রাইফেল ব্যাটালিয়নের অধিনায়ক মোহাম্মদ আবু বকর বিষয়টি নিশ্চিত করে জানান, এর প্রতিবাদ জানিয়ে বিএসএফকে চিঠি দেওয়া হয়েছে।  বাংলাদেশনিউজ২৪x৭.কম/সুপ্ত/এসএ.